Юьхьанца журналистийн Европехь клубашкахь ловзу европин ловзархошна бен кхаж таса йиш яцара, цундела Марадона Диего а, Пеле а санна футболисташна и совгӀат ца далалора. 1995 шарахь бакъонаш хийцаелира: хӀинца совгӀат даккха таро яра муьлххачу къоман футболистан, нагахь иза европин клубехь ловзуш велахь. Европера воцу дуьххьарлера совгӀат даьккхина футболист оццу шарахь хилира «Миланан» ловзархо Веа Джордж. 2007 шарахь бакъонаш юха а хийцаелира: хӀинца «Дешин буьрка» яккха таро яра муьлххачу къоман, дуьненан муьлххачу клубан ловзархочун. Иза бахьнехь толамхо билгалвоккху журналистийн барам а тӀетуьйхира: Европин 52 журналистех, дерриг дуьненан 96 журналист хилира, цара билгалвоккху пхиъ уггаре дика шеран футболист.